એવરેસ્ટ આરોહણ અંગે જિતેશ મોદીએ કહ્યું હતું કે 8848 મીટર ઊંચા માઉન્ટ એવરેસ્ટ પર ચડ્યા પછી ત્યાંના બર્ફીલા વાતાવરણમાં દસ મિનિટ સુધી તો ઊભો રહ્યો. આંખમાં આંસુ સાથે આસપાસનાં દૃશ્યો મારી આંખોમાં ભર્યા. એ વખતે હવામાન પ્રમાણમાં ચોખ્ખું હતું. પવન ફૂંકાતો નહોતો એટલે ૨૦ મિનિટ સુધી હું ત્યાં રોકાઇ શક્યો. એવરેસ્ટ પર ભારતનો તિરંગો રાષ્ટ્રધ્વજ સાથે ફોટો પડાવીને મેં અત્યંત ગૌરવની લાગણી અનુભવી. જિતેશ મોદી વ્યવસાયે ફેબ્રિક ડિઝાઇનર છે અને ટેક્સટાઇલ જોબ વર્ક કરે છે. અઢાર વર્ષની વયથી તેમને પર્વતારોહણનો શોખ છે. તેમણે અનેક શિખરો કર્યા છે. એવરેસ્ટ આરોહણ પહેલાં નેપાળમાં બે વર્ષ રોકાઇને 6000 મીટર સુધીનાં શિખરો પર આરોહણ કર્યું હતું.